אין הבכור נוטל פי שנים במלוה אף ע''פ שהיא בשטר ואע''פ שגבו קרקע בחוב אביהם <i>(היה לו שותפות ביד אחרים מקרי מוחזק) (מהרי''ק שורש קמ''ה)</i> היה לאב מלוה ביד הבכור ה''ז ספק אם נוטל בה פי שנים הואיל וישנה תחת ידו או לא יטול הואיל ומחמת אביו יורשה ועדין לא בא ליד אביו לפיכך (לא) יטול ממנה אלא חצי חלק בכורה בד''א במלוה שלא במשכון אבל במשכון נוטל פי שנים דכמוחזק דמי אפי' משכנו בשעת הלוואתו <i>(וי''א דוקא במשכון של ישראל) אבל במשכון של עכו''ם לא מקרי מוחזק אא''כ חלוט לו המשכון (מהרי''ק הנ''ל)</i> ואם המלוה על משכונא של קרקע באתרא דלא מסלקי שקיל בה פי שנים והוא דלא מטא זימנא בחיי אביהם: <i>הגה: ומקרי ג''כ מוחזק לגבי לוה ובכור הלוה נוטל פי שנים כשחוזר ללוה (ב''י בשם תשובת הרשב''א):</i>